หุ้นเทคนิคเด่น – บล.เอเซียพลัส
บล.เอเซียพลัส ระบุเทคนิคเช้านี้
20 ส.ค. 2558

TVO : แนวรับ 26.75 บาท แนวต้าน 29.50 บาท
ประเด็นวิเคราะห์:
– TVO วานนี้มีราคาเปิดที่ 26.00 บาท แต่หลังจากนั้นก็สามารถปรับเพิ่มขึ้นได้ต่อเนื่อง จนเกิดสัญญาณ Bullish Breakout ผ่านแนวต้านที่ 26.75 บาท โดยล่าสุดปิดที่ระดับ 27.25 บาท ด้วย Volume ที่มากที่สุดในรอบ 8 วันที่ผ่านมา
– การแกว่งตัวของ TVO ตั้งแต่วันที่ 9 ก.ค.จนถึงปัจจุบัน มักจะตอบสนองในเชิงบวกต่อเส้นค่าเฉลี่ย EMA 14 วัน อย่างมีนัยฯ กล่าวคือ หากราคาเข้าใกล้หรือลงมาทดสอบเส้นค่าเฉลี่ยนี้ มักจะเห็นการดีดกลับขึ้นได้เสมอ (ตามตำแหน่ง a bและ c)
– ล่าสุดเมื่อวันที่ 17 ส.ค. ที่ผ่านมา ที่ราคาได้ลงมาทดสอบแนวรับดังกล่าวอีกครั้ง ซึ่งก็ตามมาด้วยพฤติกรรมเดิมๆ ที่ราคาดีดตัวขึ้นมาปิดเหนือเส้น EMA 14 วันได้ทันที พร้อมกับวานนี้ที่สามารถปรับเพิ่มขึ้นต่อจน Breakout แนวต้านที่ 26.75 บาท ทำให้คาดว่า TVO น่าจะมี Momentum ปรับเพิ่มขึ้นต่อเนื่องได้ เพื่อทดสอบแนวต้านถัดไปที่ 27.75 บาท (จุดสูงสุดของวันที่ 20 ส.ค. 2555) หากผ่านได้มองแนวเป้าหมายทำกำไรที่ 29.50 บาท
– ซื้อ โดยมีเป้าหมายทำกำไรที่ 29.50 บาท และตั้งจุดตัดขาดทุน 2% จากทุน